पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते मरीजों काे देखते हुए इमरजेंसी में रामपाल आश्रम उड़दन को जिले का सबसे बड़ा कोरोना केयर सेंटर बनाया जाएगा। इस आश्रम में 2 लाख 27 हजार वर्गफीट का शेड अाैर विशाल प्रांगण है। इसमें 1 हजार बेड लगाकर इसमें कोरोना सेंटर बनाया जा सकता है।
आश्रम में व्यवस्थाओं का जायजा लेने के लिए प्रशासन ने निरीक्षण शुरू दिया है। जरूरत पड़ी तो यहां पर कोविड सेंटर की पूरी व्यवस्थाएं प्रशासन बनाएगा। इसके लिए अपर कलेक्टर जेपी सचान और तहसीलदार अशोक डेहरिया विजिट करके व्यवस्थाओं का जायजा ले रहे हैं। यहां की व्यवस्थाओंं की पूरी लिस्ट बनाकर रखी है।
यहां किन चीजों की जरूरत पड़ेगी, क्या सुविधाएं हैं। इसकी पूरी रिपोर्ट बनाकर जिला प्रशासन इमरजेंसी इंतजाम के रूप में तैयारी करेगा। हालांकि आश्रम का फर्श कच्चा है और टॉयलेट के इंतजाम भी पर्याप्त नहीं है। यदि जरूरत पड़ी तो प्रशासन काे यह व्यवस्थाएं करनी पड़ेंगी।
यह भी हाे सकते हैं विकल्प
जेएच काॅलेज का सभाकक्ष, नेहरू युवक केन्द्र का हाॅल : शहर में अन्य बड़े हॉस्टल और बड़े हॉल हैं। इन्हें भी कोविड सेंटर बनाया जा सकता है लेकिन प्रशासन ने अब तक इस ओर ध्यान नहीं दिया है। जेएच कॉलेज का बड़ा सभाकक्ष और नेहरू युवक केन्द्र का हॉल जैसे विकल्प भी प्रशासन के पास है लेकिन इन पर अब तक विचार नहीं किया है। जैन दादावाड़ी परिसर समेत अन्य जगहों पर भी कोविड केयर सेंटर बनाए जा सकते हैं।
यह है आश्रम में व्यवस्थाएं
आश्रम का किया मुआयना
उड़दन के बाबा रामपाल आश्रम का मुआयना हमने किया है। यहां 2 लाख वर्गफीट से अधिक पर शेड है। शेड के अलावा 70 एकड़ जमीन भी है। यहां 1 हजार पलंग आसानी से आ सकते हैं। यहां पर पानी और बिजली की पर्याप्त व्यवस्था हैं। हालांकि फर्श कच्चा है और टॉयलेट के इंतजाम भी करने पड़ेंगे। केवल इमरजेंसी और बहुत ज्यादा जरूरत होने पर यहां पलंग और गद्दे का इंतजाम करवाकर व्यवस्था बनाई जाएगी।
-जेपी सचान, अपर कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva zho_Hant eng_Latn